b'\n_START_ARTICLE_\nLAZ-4202\n_START_PARAGRAPH_\nLAZ-4202\xc2\xa0\xe2\x80\x93 vidutin\xc4\x97s klas\xc4\x97s autobusas, 1978\xe2\x80\x931993\xc2\xa0m. gamintas Lvovo autobus\xc5\xb3 gamykloje. Naudoti miesto, u\xc5\xbemiestiniuose, tarpmiestiniuose mar\xc5\xa1rutuose visoje TSRS. Tiesa, prad\xc5\xbeioje LAZ-4202 gamintas miesto reikm\xc4\x97ms, bet ten nepasiteisino, nes KamAZo variklis miesto s\xc4\x85lygoms greitai susid\xc4\x97v\xc4\x97davo. Nuo 1983\xc2\xa0m. prad\xc4\x97ta gaminti modifikacija LAZ-42021 (o v\xc4\x97liau LAZ-4207 ir LAZ-42071) buvo pritaikyta u\xc5\xbemies\xc4\x8dio mar\xc5\xa1rutams._NEWLINE_Standartinis LAZ-4202 autobusas yra 9,7\xc2\xa0m ilgio, 2,5\xc2\xa0m plo\xc4\x8dio, 4,37\xc2\xa0m bazinio auk\xc5\xa1\xc4\x8dio, sveria 8,6 t (pilnoje pakrovoje 13,4 t). Turi dvejas pneumatines, \xe2\x80\x9e\xc5\xa1irmos\xe2\x80\x9c tipo (i\xc5\xa1 4 dali\xc5\xb3) duris. \xc4\xaerengtos 25 s\xc4\x97dimos vietos. Autobus\xc4\x85 varo dyzelinis 80 AG KamAZ-7401-05 variklis. Did\xc5\xbeiausias greitis\xc2\xa0\xe2\x80\x93 120 km/h._NEWLINE_Tarpmiestin\xc4\x97se modifikacijose pneumatin\xc4\x97s durys vienerios, arba abejos rankin\xc4\x97s._NEWLINE_Marijampol\xc4\x97je, prie autobus\xc5\xb3 parko, autobusas LAZ-42021 pastatytas kaip paminklas.'